open-index/open-wikipedia-markdown huggingface dataset:
Emilia Foxová

**Emilia Rose Elizabeth Fox** (* 31. júl 1974, Londýn, Spojené kráľovstvo) je anglická herečka. Je dcérou hercov Joanny Davidovej a Edwarda Foxa.

## Filmografia
* 2009 - *Dorian Gray*
* 2008 - *Consuming Passion*
* 2006 - *Cashback*
* 2005 - *[[Univerzálna upratovačka]]* (*Keeping Mum*)
* 2005 - *Tiger a sneh*  (*La tigre e la neve*)
* 2004 - 2008 - *[[Tichý svedok]]* (*Silent Witness*) - seriál
* 2004 - *Things to do before you’re 30*
* 2003 - *[[Helena Trojská]]* (*Helen of Troy*)
* 2003 - *[[Virtuálny svet]]* (*3 Blind Mice*)
* 2002 - *[[Pianista (film)|Pianista]]* (*The Pianist*)
* 2002 - *Prendimi l’anima*
* 2000 - *Randall & Hopkirk (TV)*
* 1997 - *Mŕtva a živá* (*Rebecca*)
* 1995 - *[[Pýcha a predsudok (film)|Pýcha a predsudok]]* (*Pride and prejudice*)

## Externé odkazy
*

Kategória:Osobnosti z Londýna
Kategória:Anglické divadelné herečky
Kategória:Anglické filmové herečky
Kategória:Anglické televízne herečky
Definičný obor

**Definičný obor** alebo **obor definície** (zriedkavo: **obor** alebo **doména**) zobrazenia (teda funkcie) sú všetky prvky množiny, z ktorej sa zobrazuje. Ak použijeme terminológiu funkcií, je to množina všetkých nezávisle premenných, pre ktoré je funkcia definovaná.

## Maximálny definičný obor
Ak definičný obor nie je zadaný, tak za definičný obor považujeme množinu všetkých hodnôt nezávisle premennej (napr. x), pre ktoré (vôbec) existujú funkčné hodnoty ( f(x) ) a takýto definičný obor nazývame **existenčný obor funkcie** alebo **maximálny definičný obor funkcie**. Napríklad funkcia f(x) = 1/x na množine reálnych čísiel \mathbb{R} nie je definovaná pre x = 0. Jej (maximálny) definičný obor je teda množina \mathbb{R} \setminus \{ 0 \}. Iným netriviálnym príkladom je funkcia tangens, ktorá je (vôbec) definovaná pre všetky reálne čísla okrem celých násobkov čísla \pi.

## Reštrikcia (zúženie) zobrazenia
Pre zobrazenie f\colon A\rightarrow B a pre danú podmnožinu jeho definičného oboru C\subseteq A sa definuje reštrikcia (zúženie) zobrazenia f na množinu C ako zobrazenie \textstyle f|_{C} , ktorého definičným oborom je množina C, a ktoré sa na svojom obore správa rovnako ako pôvodné zobrazenie f. Teda

:f|_{C}\colon C\to B\colon x\mapsto f(x).

Keďže dve funkcie, ktoré sa líšia iba v definičných oboroch, sú už matematicky rôznymi funkciami, vzniká touto konštrukciou *nová* funkcia vtedy a len vtedy, ak je C vlastnou podmožinou A.

V algebre a niektorých ďalších matematických disciplínach sa na označenie reštrikcií uprednostňuje zápis f\!\upharpoonright_{C} namiesto \textstyle f|_{C}.

## Pozri aj
* obor
* obor hodnôt

## Externé odkazy
* Definičný obor 

Kategória:Algebra
Lorentzova sila

**Lorentzova sila** je sila pôsobiaca na náboj alebo vodič v elektromagnetickom poli. Alebo taktiež superpozícia elektrickej a magnetickej sily.

: \mathbf{F} = q (\mathbf{E} + \mathbf{v} \times \mathbf{B})

Bežne sa sa však ako Lorentzova sila označuje len príspevok magnetickej sily: 

:\mathbf{F}=q \mathbf{v} \times \mathbf{B}

* \mathbf{F} sila
* q\, elektrický náboj
* \mathbf{v} rýchlosť náboja
* \mathbf{E} intenzita elektrického poľa
* \mathbf{B} magnetická indukcia
* \times vektorový súčin

Rozdelenie magnetických a elektrických príspevkov závisí od vztažnej sústavy. Pri správne zvolenej vzťažnej sústave možno silu elektrického poľa zanedbať.

Kategória:Elektrina
Kategória:Magnetizmus
Kategória:Eponymické termíny vo fyzike
Elektromotorické napätie

**Elektromotorické napätie** alebo **elektromotorická sila** je množstvo energie, ktoré vynaložia neelektrické sily pri prenose jednotkového náboja v elektrickom zdroji. Meria sa vo voltoch.

Ui=-{\vartriangle\phi \over \vartriangle t}

## Referencie

Kategória:Elektrotechnika
Posuvný prúd

**Posuvný prúd** je výraz J. C. Maxwella pre elektrický prúd, ktorý je spôsobený zmenou elektrických polí (a nie ako prúd vo vedení pohybom voľných nosičov nábojov), a ktorý  je príčinou magnetických polí spojených so zmenou premenlivých elektrických polí vo vákuu a dielektriku. 

Posuvný prúd sa rovná:
: I_D = \varepsilon \varepsilon_0 { \partial \Phi \over \partial t }
= \varepsilon \varepsilon_0 { \partial \over \partial t } \iint_A \vec E \cdot \;d \vec A

= { \partial \over \partial t } \iint_A \vec D \cdot \;d \vec A
=  \iint_A { \partial \vec D \over \partial t }  \;d \vec A
.

pričom:
*  I_D = \varepsilon \varepsilon_0 {  \partial \Phi \over \partial t }  je definícia
* Φ je elektrický tok ( \Phi = \iint_A \vec E \cdot \;d \vec A )
* **D** (vektor) je hustota elektrického toku ( \vec D = \varepsilon \varepsilon_0 \vec E )
* ε a ε0 sú dielektrické konštanty (permitivity)
* **E** (vektor) je intenzita elektrického poľa
* A je plocha
* t je čas

Kategória:Elektrotechnika
Volový potok

**Volový potok** môže byť:

*prítok Udavy v povodí Laborca, pozri Volový potok (prítok Udavy)
*prítok Výravy v povodí Laborca, pozri Volový potok (prítok Výravy)
Jogurt

**Jogurt** je kvasený nápoj z homogenizovaného zahusteného mlieka (obsahuje asi 20 % sušiny). Je jedným z najlepších ochrancov imunitného systému, významne pôsobí v črevách.

## Výroba
Výroba jogurtu je biologický proces. Najprv sa do mlieka pridá určité množstvo mikroorganizmov, ktoré spôsobia skvasenie mlieka. Tieto mikroorganizmy (napr. *[[Lactobacillus bulgaricus]]*) sú špeciálne vyšľachtené baktérie, ktorým sa hovorí *jogurtové kultúry*. Proces prebieha pri stálej teplote niekoľko hodín, počas ktorých baktérie premieňajú mliečny cukor na kyselinu mliečnu, vďaka ktorej majú jogurty kyslomliečnu chuť a sú ľahko stráviteľné.

## Iné projekty

Kategória:Mliečne výrobky
Kategória:Kyslomliečne výrobky
Iľovnica

**Iľovnica** môže byť:

*ľavostranný prítok Udavy, pozri Iľovnica (potok)
*prírodná rezervácia v Laboreckej vrchovine, pozri Iľovnica (prírodná rezervácia)
Bukovinka

**Bukovinka** môže byť:

*miestna časť obce Šiatorská Bukovinka v okrese Lučenec
*miestna časť obce Dravce (okres Levoča), pozri Bukovinka (Dravce)
*osada obce Cerovo (okres Krupina), pozri Bukovinka (Cerovo)
*osada obce Podkriváň, pozri Bukovinka (Podkriváň)
*osada mesta Žiar nad Hronom, pozri Bukovinka (Žiar nad Hronom)
*potok v okrese Humenné, pozri Bukovinka (prítok Hostovického potoka)
*obec v Česku v okrese Blansko, pozri Bukovinka (okres Blansko)
*prírodná pamiatka, pozri Bukovinka (prírodná pamiatka)
Hrušovka

**Hrušovka** môže byť:

* potok v okrese Humenné, pozri Hrušovka (prítok Udavy)
* potok na Morave, pozri Hrušovka (prítok Vláry)
* obec v Česku, v okrese Litoměřice, pozri Hrušovka (obec)
Richard David James

**Richard David James** (* 18. august 1971, Limerick, Írsko), známejší pod pseudonymom **Aphex Twin** (ďalšie pseudonymy: **''AFX**, Blue Calx, Bradley Strider, Martin Tresseder, **Caustic Window**, Gak, Soit P.P., **Polygon Window**, Power-Pill, Q-Chastic, The Diceman, Tahnaiya Russell*), je britský elektronický hudobník a skladateľ. Založil nahrávaciu spoločnosť Rephlex Records v roku 1991 so spolupracovníkom Grant Wilson-Claridge. Síce sa narodil v Írsku v nemocnici St. Munchins Limerick Regional Maternity, ale podstatnú časť svojho detstva prežil v Cornwall (juhozápad Anglicka, UK) v dedinke Lanner (2,493 obyvateľov).Mal (spolu so svojími dvoma staršími sestrami) "veľmi šťastné" detstvo počas ktorého ako James povedal si "mohli robiť čo sa im chcelo". Páčilo sa mu "vyrastať na mieste ďaleko od mesta a zvyšku sveta". Vlastné skladby začal vydávať v roku [[1991]] na vlastnom vydavateľstve Rephlex Records, ktoré založil spolu s Grantom Wilsonom-Claridgeom a postupne sa stal jedným z najvýznamnejších skladateľov súčasnej elektroniky. Jeho tvorba sa pohybuje medzi žánrami [[acid]], [[braindance]], [[acid house]] a [[ambient]], ovplyvňuje ju však aj [[súčasná klasická hudba]]. James patrí k prvým hudobníkom, ktorí začali vydávať pod značkou legendárneho vydavateľstva [[Warp Records]].

== Drukqs ==
V roku [[2001]] vydal dvojdisk *drukqs* so skladbami pre [[preparovaný klavír]] ovplyvnenými kompozíciami [[John Cage|Johna Cagea]] a [[Eric Satie|Erica Satieho]]. Niektoré skladby zasa automaticky vyprodukoval počítačový program. Ide o jeho dosiaľ najkontroverznejší album.

== Diskografia ==
*'Ako Aphex Twin:**
* ''[[Selected Ambient Works 85-92]]'' ([[1992]])
* ''[[On + On remixes]]'' ([[1993]])
* ''[[Selected Ambient Works Volume II]]'' ([[1994]]) 
* ''[[...I Care Because You Do]]'' ([[1995]])
* ''[[Richard D. James Album]]'' ([[1996]])
* ''[[Come to Daddy]] [[Extended play|EP]]'' ([[1997]])
* ''[[Windowlicker]]'' ([[1999]])
* ''[[Drukqs]]'' ([[2001]])
* ''[[Analord 1-10]]'' ([[2005]])
* ''[[Chosen Lords]]'' ([[2006]])
* Syro (2014)
**Ako AFX:**
* ''[[Analogue Bubblebath]]'' ([[1991]])
* ''[[Analogue Bubblebath 2]]'' (1991)
* ''[[Analogue Bubblebath 3]]'' ([[1993]])
* ''[[Analogue Bubblebath 4]]'' (1994)
* ''[[Hangable Auto Bulb]]'' (1995)
* ''[[Hangable Auto Bulb 2]]'' (1995)
* ''[[Analord 1-10]]'' (2005)
* ''[[Chosen Lords EP]]'' (2006)
* Orphans (2017)
**Ako Polygon Window:**
* ''[[Surfing on Sine Waves]]'' (''1993'')
* ''[[Quoth EP]]'' (''1993'')
**Ako Caustic Window:**
* ''[[Caustic Window Compilation]]'' (''1997'')
* ''[[Joyrex J4]]'' (''199x'')
* ''[[Joyrex J5]]'' (''199x'')
* ''[[Joyrex J9]]'' (''199x'')
**Ako The Tuss:*'
* *Rushup Edge* (*2006*)
* *Confederation Trough EP* (*2006'')

## Iné projekty

## Externé odkazy
* Oficiálna stránka 
* Oficiálna stránka na Warp Records 
* Profil na stránkach VH1
* a&d / analord biography 
* a&d / analord (last.fm)

Kategória:Anglickí klávesisti elektronickej hudby
Kategória:Anglickí skladatelia modernej hudby
Kategória:Anglické osobnosti írskeho pôvodu
Kategória:Osobnosti z Limericku
Preparovaný klavír

**Preparovaný klavír** je technika hry na klavír uvedená roku 1949 Johnom Cageom, pri ktorej sa medzi struny, kladivká alebo dusítka klavíra vkladajú alebo pripevňujú rozličné predmety (drevené, železné, gumené, papierové) a tak sa pozmeňuje zvuk nástroja.

## Hudba
* John Cage - Sonatas og Interludes (1946-1948)
* Velvet Underground - „All Tomorrow's Parties“ (1967)
* Alfred Schnittke - Concerto Grosso 1 (1976-1977)
* Arvo Pärt - Tabula Rasa (1977)
* Tori Amos - Bells for Her (1994)
* Aphex Twin - drukqs (2001)

## Pozri aj
* Preparovaná gitara

Kategória:Hudobné nástroje
Modulácia

**Modulácia** môže byť:
*všeobecne: úprava, formovanie, obmieňanie, stvárňovanie
*vo fyzike:
**v komunikačnej technike: ovplyvňovanie parametrov nosného signálu za účelom prenosu informácie, pozri modulácia (elektronika)
**zmena veličiny, ktorá charakterizuje ľubovoľný fyzikálny proces, podľa predpísaného pravidla
*v hudbe: 
** prechod z jednej tóniny do druhej, pozri modulácia (hudba)
** harmonický pomer, sled, zmena a spojenie akordov, toho istého hudobného kusu
*zafarbenie hlasu
*v stavebníctve: utváranie súhrnov pravidiel koordinácie rozmerov objektov, skladobných buniek a skladobných prvkov, určených na základe použitia základného modulu, pozri modulácia (stavebníctvo)
Krivský potok

**Krivský potok** môže byť:

*potok na Orave, pozri Krivský potok (prítok Oravy)
*potok v Šariši v povodí Tople, pozri Krivský potok (prítok Slatvinca)
*potok na Zemplíne v povodí Udavy, pozri Krivský potok (prítok Udavy)
Diluvianizmus

**Diluvianizmus** bola náuka v 18. a 19. storočí, podľa ktorej stavba Zeme a forma krajiny je dôsledkom biblickej potopy () alebo prípadne viacerých celosvetových potôp. Skameneniny organizmov sa podľa tejto teórie považovali za bytosti, ktoré zanikli pri biblickej potope sveta (celosvetových potopách). 

## Predstavitelia diluvianizmu
Najznámejšími diluvianistami boli Burnet († 1715) a Whiston († 1752), ktorí o príčinách týchto potôp písali dobrodružné romány. Známym prejavom diluvianizmu bolo, keď Johann Jakob Scheuchzer v roku 1726 v domnení, že išlo o človeka zomretého počas biblickej potopy sveta, vedecky označil ani nie meter dlhú starú kostru ako *Homo diluvii testis*, pričom v skutočnosti išlo o kostru veľkého mloka. 

Diluvianizmus ako vedeckú náuku založil A.G. Werner, ktorého náuka sa presnejšie nazýva neptunizmus. Neptunizmus tvrdí, že takmer všetky horniny na Zemi vznikli usadením sa vodnatých roztokov, zmeny zloženia ich vrstiev vysvetľuje zmenami výšky morskej hladiny a - vzhľadom na vtedajšie vedomosti - toto more identifikuje spravidla s biblickou potopou Zeme. Odporcami neptunistov boli od konca 18. storočia (1793) plutonisti. 

V roku 1823 v súlade s diluvianistickým názorom William Buckland pomenoval usadeniny z čias ľadovej doby, ktoré dnes nazývame pleistocén, dilúvium. Existencia glaciálov a ľadovcov, ktoré tieto usadeniny v skutočnosti transportovali vtedy ešte nebola známa. V 30. rokoch 19. storočia však začalo byť jasné, že tzv. diluviálne usadeniny sú v skutočnosti nánosy ľadovcov (štvrtohorných glaciálov) a diluvianizmus postupne zanikol. 

Kategória:História
Kategória:Geologické termíny
TPV

**TPV** môže byť:
* Tampereen Pallo-Veikot, fínsky futbalový klub
* Temporary protection visa
* termofotovoltický, pozri pod termofotovoltický článok
* Third party verification, v marketingu
* termoplastický vulkanizát
* Teória paralelných výpočtov
Marija Jurievna Šarapovová

**Marija Jurievna Šarapovová** (, ; * 19. apríl 1987, Ňagaň, Sibír, Sovietsky zväz) je bývalá ruská profesionálna tenistka a bývalá svetová jednotka v ženskom tenisovom rebríčku WTA. Počas svojej profesionálnej kariéry vyhrala 27 turnajov WTA v dvojhre a 3 turnaje vo štvorhre.

## Životopis
Ukončila kariéru 26. februára 2020. Trénoval  ju Svena Groeneveld. Otec sa volá Yuri, matka Yelena. Tenis hrá od 4 rokov. Keď mala 6 rokov zúčastnila sa v Moskve výstavy, ktorú predstavovala Martina Navrátilová. Začala trénovať na Bollettieriovej akadémii. Dokonca má vlastné cukríky Sugarpova, cukríková linka bola zahájená v roku 2012 (www.sugarpova.com). Venuje vela času a peňazí na charitu, vrátane svojej nadácii. Stala sa vyslancom dobrej vôle Rozvojového programu OSN, darovala viac ako $ 100,000 pre oblasti Bieloruska zasiahnuté jadrovou katastrofou z Černobyle z roku 1986. Obľúbené jedlá sú ruská a thajská kuchyňa. Obľúbený dezert je francúzska palacinka s Nutellou. Jej záujmy zahŕňajú aj módu, spev, tanec a sledovanie filmov (obľúbené filmy sú Úsmev Mony Lisy, Lepšie neskoro ako neskôr a Love Actually). Má najviac sledovaní na sociálnych médiach (v 2014 sa stala prvým tenistom, muž alebo žena, ktorá má 15 miliónov fanúšikov na Facebooku).

Dňa 26. februára 2020 oznámila ukončenie svojej tenisovej kariéry.

## Finálové účasti na turnajoch WTA (28)

### Dvojhra - výhry (27)

### Dvojhra - prehry (7)

### Štvorhra - výhry (3)

### Štvorhra - prehry (1)

## Kariérne štatistiky

### Grandslamové turnaje

#### Prehľad účasti vo dvojhre

#### Finále: 10 (5 titulov, 5 finále)

## Referencie

## Iné projekty

## Externé odkazy
* oficiálna stránka

Kategória:Ruskí tenisti
Kategória:Ruskí strieborní olympijskí medailisti
Kategória:Víťazi Australian Open
Kategória:Víťazi Wimbledonu
Kategória:Víťazi US Open
Mikádo

**Mikádo** môže byť:
* zastaraný titul japonského cisára, pozri japonský cisár
* typ krátkeho ženského účesu, pozri mikádo (účes)
* typ zimného, obyčajne krátkeho podšitého kabáta, pozri mikádo (kabát)
* prezývka rýchlikovej lokomotívy radu 387.0, pozri Lokomotiva 387.0
* stolová hra s tyčkami, pozri mikádo (hra)
* splachovacia vodná nádržka pre WC, pozri mikádo (wc nádržka)

## Pozri aj
* Mikado
Real Time Streaming Protocol

**Real Time Streaming Protocol** (**RTSP**) bol vyvinutý IETF. Je to protokol na streamovanie, ktorý umožňuje klientovi používať na serveri príkazy ako "play" alebo "pause". 
Niektoré RTSP servery používajú ako transportný protokol RTP, ale väčšina používa proprietárny RDT od RealNetworks. Port : **554**
Ladislav Zívr

**Ladislav Zívr** (* 23. máj 1909, Nová Paka – † 4. september 1980, Ždírec u Staré Paky) bol významný český sochár 20. storočia.

Zívr neporušil rodinnú tradíciu a vyučil sa za hrnčiara. Práca s hlinou zostala jeho preferovaným materiálom, používal však aj netradičné techniky ako asambláž alebo muláž (spojenie prírodných materiálov so sadrou).

Jeho tvorba bola ovplyvnená predovšetkým kubizmom a surrealizmom.

Študoval na Umeleckopriemyselnej škole, kde sa stretával s vtedajšou umeleckou avantgardou, najviac bol v kontakte s Františkom Grossom, ktorý bol pôvodom tiež z Novej Paky. Stal sa členom umeleckej skupiny Skupina 42, kde bol jediným sochárom.

## Tvorba
Začiatky Zívrovej tvorby sa nesú v znamení vplyvu Otta Guttfreunda, ktorého civilizmom a následným kubizmom bol výrazne ovplyvnený. V 30. rokoch sa priblížil surrealistom, vytváral všemožné snové vízie, jeho symbolika obsahovala aj obrazy halucinácií a podobne. Zaoberal sa aj asamblážami. Sám vytvoril takzvanú techniku muláže, čo bola kombinácia rôznych prírodných materiálov a sadry. 

Počas nemeckej okupácie nadväzoval na civilizmus zo začiatku svojej tvorby, pokračoval v ňom aj po vojne. Jeho tvorba zo 60. rokov sa navyše vyznačuje organickými tvarmi, vegetabilnými motívmi a symbolickým podtextom.

## Externé odkazy
* Stručný prehľad z Českého múzea výtvarných umení 
* Informácie o autorovi z Nakladateľstva Host 
* Konfesia Ladislava Zívra 

Kategória:Českí sochári
Kategória:Skupina 42
Olbram Zoubek

**Olbram Zoubek** (* 21. apríl 1926, Praha – † 15. jún 2017, Praha) bol český sochár, ktorý sa výrazným spôsobom zaslúžil o rozvoj českej architektonickej plastiky.

## Biografia

Zoubek sa v roku 1952 oženil so sochárkou Evou Kmentovou, o dva roky (1954) sa im narodila dcéra Polana a v roku 1956 syn Jasan, ktorý sa neskôr stal tiež sochárom. Roku 1980 jeho prvá manželka Eva zomrela a o rok neskôr, roku 1981 sa oženil druhý raz s Marií Edlmanovou. V roku 1982 sa im narodila dcéra Eva.

V rokoch 1945-52 študoval Vysokou školu umeleckopriemyselnú v Prahe u Josefa Wagnera. Stal sa členom Únie výtvarných umelcov, skupiny Trasa a Novej skupiny. 

V roku 1988 Zoubek podpísal petíciu Několik vět a v novembri 1989 sa aktívne v Prahe zúčastnil Nežnej revolúcie ako člen akčného výboru Zväzu československých výtvarných umelcov. Bol jedným zo zakladajúcich členov obrodenej a obnovenej Umeleckej besedy.

Zoubkov osobitý štýl je charakteristický zredukovaným vytvarovaním plastík, výraznou vertikalitou, rozrušeným povrchom a často odráža autorovu spriaznenosť a reakciu na antické dedičstvo. 

Je autorom posmrtnej masky Jana Palacha.

## Referencie

Kategória:Českí sochári
Kategória:Osobnosti z Prahy
1500 pred Kr.

## Udalosti

* Atény – cca 1500 pred Kr. – 1000 pred Kr.: jedno zo stredísk mykénskej civilizácie
* Indická filozofia sa utvára na pôde vývinu védskej literatúry v rokoch 1500 pred Kr. – 500 pred Kr. Pri periodizáciách vývinu indickej filozofie sa toto obdobie nazýva obdobím véd.
* neskoroheladská kultúra 1500 pred Kr. (/1550/1600) – 1100 pred Kr. (/1060/1125) = mykénska kultúra
* Najstaršie pramene hovoria o používaní hodín v Číne a Egypte v období okolo roku 1500 pred Kr.

## Narodenia


-8500
Monika Selešová

**Monika Selešová** (, , v srbskej cyrilike Моника Селеш, ; * 2. december 1973, Nový Sad, Srbsko) je bývalá americká profesionálna tenistka maďarského pôvodu narodená v Srbsku. Je bývalou svetovou jednotkou v ženskom tenisovom rebríčku WTA. Počas svojej profesionálnej kariéry vyhrala 53 turnajov WTA.

Selešová mala iba 19 rokov, keď jej raketovú kariéru pribrzdil incident z 30. apríla 1993 v Hamburgu. Na kurte ju napadol nožom nemecký fanúšik Günter Parche, ktorý nevedel uniesť skutočnosť, že Selešová nahradila Grafovú na pozícii svetovej jednotky. Parche spôsobil Selešovej bodnutím do chrbta zranenia s chronickými následkami. Po 27-mesačnej rekonvalescencii sa Selešová vrátila na kurty, ale na post svetovej jednotky už viac nedosiahla. Útočníka súd označil za psychicky narušeného a uložil mu dvojročnú liečbu. Po vyliečení dosiahla už iba jediný veľký úspech na Australian Open a neskôr na OH v Sydney 2000 získala bronzovú medailu.

## Iné projekty

## Externé odkazy

Kategória:Juhoslovanskí tenisti
Kategória:Tenisti USA
Kategória:Víťazi Australian Open
Kategória:Víťazi French Open
Kategória:Víťazi US Open
Kategória:Športovci maďarského pôvodu
Kategória:Víťazi Hopmanovho pohára
Kategória:Víťazky Fed Cupu
Kategória:Medzinárodná tenisová sieň slávy
Kategória:Srbské osobnosti maďarského pôvodu
Kategória:Osobnosti USA maďarského pôvodu
Kategória:Naturalizované osobnosti USA
Kategória:Osobnosti z Nového Sadu
Ján Kováč (protifašistický bojovník)

**Ján Kováč** (* 24. máj 1910, Budapešť – † 14. november 1985, Bratislava) bol slovenský dôstojník a protifašistický bojovník.

## Rodina
* otec: Matej Kováč
* matka: Mária rod. Hanusová
* syn: Ing. Vladimír Kováč
* dcéra: Mudr. Drahoslava Hinštová rod. Kováčová

## Životopis
Maturoval na Vyššej priemyselnej škole strojníckej v Košiciach. Pôvodne výpravca vlakov ČSD. Od roku 1940 dôstojník z povolania, automobilový dôstojník v Banskej Bystrici. Príslušník slovenskej armády a ČSĽA. Účastník protifašistického odboja v armáde, člen ilegálnej vojenskej skupiny Victoire, člen ilegálneho RNV v Žiline a v Banskej Bystrici. Počas SNP prednosta cestnej služby Veliteľstva 1. čs. armády na Slovensku v Banskej Bystrici. Po prechode SNP do hôr pôsobil v Nízkych Tatrách. Od februára 1945 príslušník 5. delostreleckého pluku 1. česko-slovenského armádneho zboru.

## Ocenenia
* 1945 – Rad SNP I.tr.
* 1939 – Československý vojnový kríž
* 1946 – Za chrabrosť pred nepriateľom, Za zásluhy I.st.

## Literatúra
* Kto bol kto v histórii Banskej Bystrice 12552000
* *[[Slovenský biografický slovník]]*

## Externé odkazy
* 

Kategória:Osobnosti SNP
Kategória:Slovenské vojenské osobnosti
Kategória:Osobnosti z Budapešti
Pogradec (mesto)

**Pogradec** alebo **Pogradeci** (po južnoslovansky *Подградец*-Podgradec) je mesto v juhovýchodnej časti Albánska, na brehu známeho Ohridského jazera. Meno mesta pochádza z južnej slovančiny: Подградец = под (pod) a градец (град = mesto, градец = mestečko).

## Charakter mesta
Je okresným mestom okresu Pogradec, v kraji Korçë žije v ňom 30 000 ľudí (odhad 2005). Mesto sa rozkladá na ploche  Zo západu a z juhu ho obklopujú hory, vedie cez neho dôležitá cesta z gréckej Ioanniny do Elbasanu. Pogradec je centrom potravinárskeho priemyslu; v miestnych závodoch sa spracováva mäso a mlieko, v malom množstve sa vyrába aj víno. V súčasnosti sem jazdia miestni obyvatelia na dovolenku. Poslednou dobou sa tu stavajú nové hotely. 

V Podgradeci je futbalové klub KS Pogradeci.

## Referencie

## Iné projekty

## Externé odkazy
* bashkiapogradec.gov.al
* www.pogradec.info

Kategória:Mestá v Albánsku
Stredisko Simona Wiesenthala

[thumb|sídlo Strediska Simona Wiesenthala v [Los Angeles.]]
**Stredisko Simona Wiesenthala** (, SWC) je židovská medzinárodná organizácia zameraná na ochranu ľudských práv, najmä problematikou holokaustu. Pomenované je po prenasledovateľovi nacistov Simonovi Wiesenthalovi.

Organizácia bola založená v roku 1977 a hlavné sídlo je v Los Angeles. Jej cieľom je ochrana tolerancie a porozumenia medzi ľuďmi prostredníctvom aktívneho zapájania a informovania a vzdelávania širokej spoločnosti. Zaoberá sa aj otázkami rasizmu, antisemitizmu, terorizmu a genocídy. Stredisko je zaregistrované ako mimovládna organizácia pri OSN, UNESCO a Rade Európy. 

## Pozri aj
* Simon Wiesenthal

## Externé odkazy
* Simon Wiesenthal Center

Kategória:Židovské organizácie
Kategória:Antisemitizmus
Soľany

thumb|right|Soľany

**Soľany** (po chorvátsky *Soljani*) sú mesto v Chorvátsku. V roku 2001 tu žilo 1 554 obyvateľov, z čoho bolo 72 Slovákov.

## Príchod Slovákov do Solian
Slováci prichádzali do Solian z rodného Slovenska, zo stolice novohradskej, gemerskej a zvolenskej. V rámci druhej kolonizácie prichádzali sem aj z Vojvodiny. Sú evanjelici a katolíci. Od roku 1930 sa usádzajú aj v iných obciach: Vrbaňa, Drenovce, Strošince, Komletince. Najviac ich však zostalo v Soľanoch, pretože tu boli veľké dubové lesy, z ktorých sa drevo ťažilo do zahraničia - do Talianska, Rakúska, Francúzska a Anglicka. Vtedajšie úrady hľadali drevorubačov a prichádzali Slováci. Okrem toho zem tu bola lacná: jedno jutro () sa mohlo kúpiť za 20 zlatých.

Nesmieme zamlčať aj takých, ktorí utekali pred súdnymi orgánmi na Slovensku a útočisko hľadali v tejto oblasti .

Druhá časť Slovákov sa prisťahovala z Vojvodiny (dnešné Srbsko). Ich predkovia sa vo Vojvodine usadzovali pred 200 rokmi a keď počuli, že na juhu je lacná zem, začali sa sťahovať. Posledná domácnosť sa usadila v Soľanoch v roku 1938.

Charakteristické je, že prvá časť patrila rímskokatolíckemu vierovyznaniu a druhá časť evanjelickému. O veľkom počte Slovákov v Soľanoch svedčí názov jednej z tamojších ulíc: „Tótsky kraj". Takto ju Soľančania nazývajú dodnes, žiaľbohu, už je v nej len 5 slovenských domácností.

Na začiatku 20. storočia v bývalo Soľanoch  asi 60 domácností Slovákov. Podľa sčítania ľudu bolo v roku 1900 v dedine 196 Slovákov, v  roku 1910 269, v roku 1931 292 a v roku 2001 len 72 Slovákov.

## Matica slovenská Soľany
Matica slovenská Soľany bola založená 17. októbra 1993; iniciátorom bol Ondrej Pekar. Spevácka skupina začala s prácou v roku 1994. V roku 2003 bola založená detská tanečná skupina. Spevácka a tanečná skupina sa zúčastňujú na podujatiach Zväzu Slovákov v Chorvátskej republike, v Soľanoch a okolitých dedinách. Matica spolupracuje s chorvátskym kultúrno-osvetovým spolkom v Soľanoch a nadviazala i družbu so Slovákmi z Krnče (Slovensko). Vďaka členom Matice slovenskej Soľany sa znovu začalo s vyučovaním slovenského jazyka pre deti slovenskej národnosti (tzv. pestovanie materčiny) na ZŠ Soľany.

Dnes má organizácia 67 aktívnych členov, folklórnu skupinu spevákov, skupinu tanečníkov a v menšom rozsahu detské skupiny. S piesňami a tancami vystupujú v dedine aj v susedných mestách. Každoročne účinkujú na Prehliadke slovenského folklóru v Chorvátsku, organizujú detské zábavy, hostia iné folklórne a divadelné súbory .

V roku 1989 Soľany nadviazali družbu s obcou Krnča v Topoľčianskom okrese na Slovensku. Striedavo sa navštevujú každý rok.  Navyše, vo vojnových rokoch poskytli Krnčania útočisko 10 rodinám Slovákov, ktorí niekoľko mesiacov pobudli v ich domácnostiach. 

## Externé odkazy
* Stránky mesta
* Mestský portál 

Kategória:Mestá v Chorvátsku
Vanesa

**Vanesa** je ženské meno. Meniny na Slovensku má 24. mája. 

## Referencie

Kategória:Krstné mená
Kategória:Ženské mená
Február 2007

## Úmrtia
* 2. február – Filippo Raciti, taliansky policajt (* 1967)
* 3. február – Július Špaňár, slovenský klasický filológ, prekladateľ a vysokoškolský profesor (* 1917)
* 4. február – Emil Scheimer, cirkevný hodnostár, teológ a rímskokatolícky kňaz (* 1923)
* 7. február – Alan MacDiarmid, novozélandský chemik (* 1927)
* 8. február – Anna Nicole Smith, americká modelka (* 1967)
* 9. február – Ian Richardson, škótsky herec (* 1934)
* 14. február – Salomon Morel, veliteľ poľského koncentračného tábora Zgoda v Sliezsku, zodpovedný za vraždy viac než 1 500 civilistov (* 1919)
* 20. február – Štefan Glézl, slovenský strojársky vedec a vysokoškolský profesor (* 1923)
* 22. február – Jozef Dunajovec, slovenský novinár a autor literatúry faktu (* 1933)
* 22. február – Ian Wallace, britský rockový a džezový bubeník (* 1946)
* 27. február – Bobby Rosengarden, americký jazzový bubeník (* 1924)
* 28. február – Alexander King, škótsky chemik so zameraním na ekológiu a teóriu vedy; druhý prezident Rímskeho klubu (* 1909)

## Astronómia a kozmonautika

## Politika

Kategória:2007
Ján Kováč (divadelný ochotník)

**Ján Kováč** (* 10. október 1891, Banská Bystrica - † 25. marec 1972, Banská Bystrica) bol divadelný ochotník.

## Životopis
Povolaním zamestnanec ČSD. V Banskej Bystrici 1919 založil a viedol Divadelný ochotnícky krúžok železničiarov, kde sa 1920 uskutočnilo prvé povojnové slovenské predstavenie. Od 1926 herec, režisér a výtvarník tamojšieho divadelného krúžku MO MS. Od 1929, režisér, herec, organizátor Mestského divadelného združenia, založil aj divadlo pre deti a mládež, pre ktoré písal scénky. Od 1945 pracoval v súbore Zdr. závod. klubov, neskôr ako herec v Divadelnom súbore A. Sládkoviča pri PKO v Banskej Bystrici. Vytvoril vyše 50 réžií a okolo 60 réžií rozprávok. Autor kroniky 50 rokov ochotníckeho divadla v Banskej Bystrici (v rukopise)

## Literatúra
* Slovenský biografický slovník

## Externé odkazy
* 

Kategória:Slovenskí ochotníci
Kategória:Osobnosti z Banskej Bystrice
Novinár

**Novinár** alebo **žurnalista** je tvorivý pracovník, ktorý je autorom novinárskych (žurnalistických) prejavov. Pôvodne sa tak označoval len pracovník pôsobiaci v tlačených médiách (pozri periodická tlač), živiaci sa žurnalistikou ako profesiou, dnes aj v ďalších médiách ako rozhlas, televízia či spravodajská agentúra. V širšom zmysle je to aj externý, zmluvne viazaný, spolupracovník redakcií týchto médií, alebo tiež tzv. voľný novinár, ktorý nemá žiadnu zmluvu a svoje materiály ponúka na jednorázovom princípe, pričom býva registrovaný v profesnej žurnalistickej organizácií, napr. syndikáte.

Na rozdiel od redaktora novinár nemusí pôsobiť v redakcii, jeho práca môže mať individuálny charakter. Profesia novinára sa sformovala so vznikom žurnalistiky na začiatku 17. storočia. Prvým slovenským novinárom vôbec bol Matej Bel, no za prvého slovenského profesionálneho novinára býva považovaný Daniel Gabriel Lichard.

## Referencie

## iné projekty

## Pozri aj
* dopisovateľ
* komentátor
* korešpondent
* publicista
* reportér

Kategória:Povolania
Kategória:Žurnalistika
Epistéma

**Epistéma** alebo **epistémé** (gr. vedenie, poznanie, veda) môže byť:
*v tradičnej gréckej filozofii: vedenie, veda ako súvislosť dôvodov a podstát vecí, opak pojmu doxa, pozri epistéma (grécka filozofia)
*podľa Foucaulta: pozri epistéma (Foucault)
Druhý

**Druhý** môže byť:
*radová číslovka od čísla dva
*iný
*vo filozofii: pozri druhý (filozofia)
Vlajka Albánska

thumb|Súčasná vlajka Albánska

**Vlajka [[Albánsko|Albánska]]** (alb. *Flamuri i Shqipërisë*) pozostáva z červeného pozadia a dvojhlavého čierneho orla uprostred. Je odvodená od pečate národného hrdinu Albánska Skanderbega. Pomer strán je 5:7. Vlajka bola oficiálne prijatá 7. apríla 1992, ale s miernymi modifikáciami bola používaná už Albánskym kráľovstvom (nad orlom bola vyobrazená Skanderbegova prilba), či povojnovým komunistickým štátom (nad orlom bola pätcípa hviezda s červenou výplňou a žltým lemovaním).

Dvojhlavý orol symbolizuje náboženské rozdelenie Albáncov, keď boli Albánci rozdelení na katolíkov a pravoslávnych. Jeho "otvorené" krídla symbolizujú odmietanie Albáncov podrobiť sa zahraničnému dobytiu.

## Galéria

Obrázok:Flag of Albania 1946.svg|Vlajka Albánska používaná počas obdobia komunizmu (1946 – 1992) 
Obrázok:Flag of Albania (1939).svg|Vlajka Albánska používaná počas talianskej okupácie v 2. svetovej vojne (1939 – 1943)
Obrázok:Flag Kingdom Of Albania.svg|Vlajka Albánskeho kráľovstva (1928 – 1939)
Obrázok:Civil Ensign of Albania.svg|Mierová námorná vlajka Albánska
Obrázok:Naval Ensign of Albania.svg|Vojnová námorná vlajka Albánska
Obrázok:Flag of Bulgaria (1948-1967).svg|Albánske vlajka používané Bulharov (1912 – 1928).
Obrázok:Flag of Bulgaria (1971-1990).svg|Vlajka kráľovstvo Albánsko bulharského etnika používajú (1909 – 1912).


## Iné projekty

Kategória:Albánsko
Albánsko
Permitivita

**Permitivita** alebo **permitivita prostredia** alebo **absolútna permitivita**, staršie **dielektrická konštanta**, je fyzikálna veličina, ktorá opisuje:
* izolačné vlastnosti dielektrika v prípade statického poľa
* vzťah medzi vektormi elektrického poľa a elektrickej indukcie v prípade striedavého poľa alebo elektromagnetického vlnenia

Najčastejšie sa udáva ako súčin permitivity vákua a relatívnej permitivity. Permitivita prostredia nahrádza permitivitu vákua vo všetkých elektrostatických rovniciach, ak je priestor namiesto vákua vyplnený dielektrikom.

**Značka**: *ε*

**Výpočet**: *ε* = *ε<sub>0</sub>* . *ε<sub>r</sub>*

Niekedy sa ako **permitivita** označuje relatívna permitivita.

Kategória:Elektrina
Kategória:Materiálové konštanty
Dynamo

[thumb|rotor dynama s [komutátorom]]
**Dynamo** je točivý elektrický stroj, ktorý premieňa mechanickú energiu z rotora hnacieho stroja na elektrickú energiu vo forme jednosmerného prúdu. Ide o jednosmerný generátor elektrickej energie. 

Dynamo sa skladá zo statora tvoreného magnetom alebo elektromagnetom a rotora s vinutím a komutátorom. Teoreticky, konštrukčne ide o jednosmerný elektromotor používaný k opačnému účelu.

Až do nástupu polovodičových usmerňovačov bolo dynamo najvýznamnejším zdrojom elektrickej energie (vo forme jednosmerného prúdu) v priemysle a v doprave. Dnes sú dynamá vytláčané spoľahlivejšími a konštrukčne jednoduchšími alternátormi a zariadeniami na následné usmernenie vyrobeného striedavého prúdu na prúd jednosmerný pozri (usmerňovač).

Podla spôsobu zapojenia statora delíme dynamá na:
# **dynamo s permanentným [[magnet]]om**
# **dynamo s cudzím budením** – typicky v priemyslovej výrobe elektrického prúdu. Budiaci prúd zaisťovalo iné menšie dynamo
# **derivačné dynamo** (budiace vinutie zapojené paralelne so záťažou) – vhodné pre malé prúdové odbery
# **sériové dynamo** (budiace vinutie zapojené do série so záťažou.)
# **kompaudné dynamo** – kombinácia derivačného a sériového dynama. Išlo o bežný typ v doprave a u strojov, kde je veľmi premenlivá záťaž. Sériové vinutie statora zaisťuje dostatočné budenie pri malej impedancii záťaže, derivačné vinutie pri veľkej impedancii.

Menovité napätie u dynám môže byť 6V 12V alebo 24V, pre špeciálne aplikácie sa stavajú dynamá s inými napätiami. U dynám, ktoré nemajú cudzie budenie, alebo permanentný magnet, 
môže nastať problém s ich rozjazdom. Pokiaľ dynamo nevyrába prúd, nie je samo budené, to znamená že nemôže začať vyrábať prúd. Pri prvom rozjazde je teda potrebné dodať rotujúcemu dynamu malý prúdový impulz, pri neskorších štartoch je možné obvykle sa spoľahnúť na remanentný (zvyškový) magnetizmus statora z predošlej činnosti.

Zdroj prúdu na bicykli označovaný obvykle ako dynamo, je v skutočnosti malé magneto s mnohopólovým permanentným magnetom v rotore a cievkami v statore. 

Kategória:Elektrické stroje
Permitivita vákua

**Permitivita vákua** (iné názvy: **elektrická konštanta**, **permitivita voľného priestoru**, **dielektrická konštanta vákua**, zriedkavo: **influenčná konštanta** ; značka: ε0) je súčasť permitivity, fyzikálna konštanta vyskytujúca sa v Coulombovom zákone (v časti 1/4πε0). 

Jej hodnota je *ε<sub>0</sub>* = 8,854187.10-12 F.m-1. Hodnota permitivity vákua sa nemeria, je to definovaná hodnota.

## Zdroje

Kategória:Fyzikálne konštanty
Kategória:Elektrina
Otakar Španiel

**Otakar Španiel** (* 13. jún 1881, Jaroměř – † 15. február 1955, Praha) bol významný český sochár, rezbár, medailér, profesor na UMPRUM, AVU.

## Život
Učil sa na odbornej ryteckej škole v Jablonci nad Nisou. V roku 1901 absolvoval medailérsku školu viedenskej Akadémie u profesora Josefa Tautenhayna. V rokoch 1902 až 1904 pokračoval v štúdiu na Akademii výtvarných umění v Prahe pod vedením J. V. Myslbeka. Svoje výtvarné vzdelanie zavŕšil v Paríži, kde bol žiakom Alexandre Charpentiera.
 
Pobyt v Paríži sa stal rozhodujúcim pre vytváranie jeho osobitého štýlu. Významným bolo preňho iste aj priateľstvo s Antoinom Bourdellom. V roku 1917 sa stal profesorom na UMPRUM v Prahe a od roku 1919 pôsobil ako profesor na AVU v Prahe.

Počas nacistickej okupácie bol väznený v koncentračnom tábore. Jeho brat, československý generál Oldřich Španiel, odišiel po okupácii do zahraničia a v rokoch 1944 až 1946 bol prednostom vojenskej kancelárie prezidenta Beneša.
 
## Dielo

Tvorba umelca vychádza zo secesie, je v nej viditeľný vplyv J. V. Myslbeka. V začiatkoch tvorby, kedy sa venoval klasickému sochárstvu, okrem tradičných tém aktov (Myjící se žena, 1906; Ženy v lázni, 1908) boli jeho častou témou športovci (Fotbalista, Skokan, 1908). 

Po návrate z Paríža je v jeho diele zreteľný vplyv Bouredella (Tanečnice, 1915; Dívka s rukávníkem, 1916). Jeho tvorba po prvej svetovej vojne mala bližšie k neoklasicizmu, stal sa takmer oficiálnym štátnym umelcom, čo sa odzrkadlilo aj v ďalšej tvorbe, kedy sa začal uňho prejavovať istý akademizmus.

V jeho diele dominovala reliéfna tvorba, v ktorej dosiahol svetovú úroveň. Venoval sa medailám, minciam, plaketám a portrétom. Jednokorunová minca z roku 1921 patrí medzi najkrajšie a najhodnotnejšie mince na svete.

**Z diela:**
* busty:
** J. E. Purkyně
** J. Vrchlický
** M. Švabinský
** J. Mánes
** B. Smetana
** A. Jirásek
** M. Aleš
** I. Vojnovič
** J. Plečnik
** J. Suk
** K. Kovařovic
** A. Podlaha
* pomníky:
** pomník T. G. Masaryka
** pomník J. Mánesa
* zúčastnil sa na výzdobe dverí západného priečelia chrámu sv. Víta (Praha)

## Ocenenia

Už v roku 1927 sa stal členom Českej akadémie vied a umení. Po druhej svetovej vojne sa stal laureátom štátnej ceny, zaslúžilým umelcom a získal celý rad významných ocenení na výstavách doma aj v zahraničí.

Jeho meno nesie v pražských Řepích jedna ulica a základná škola.

## Externé odkazy
* Španiel v Muzeu v Jaroměři 
*  Španiel na P-numismatice 
*  Španiel na Tiscali.Pragensia 

Kategória:Narodenia v 1881
Kategória:Úmrtia v 1955
Kategória:Českí sochári
Kategória:Medailéri
Kategória:Absolventi Akadémie výtvarných umení v Prahe
Kategória:Absolventi Akadémie výtvarných umení vo Viedni
Kategória:Vyučujúci na Vysokej škole umeleckopriemyselnej v Prahe
Kategória:Portál:Umenie/Zapojené články
Relatívna permitivita

**Relatívna permitivita** alebo **pomerná permitivita** alebo **permitivita (v užšom zmysle)** je súčasť permitivity, látková vlastnosť, ktorá vyjadruje, koľkokrát sa elektrická sila zmenší v prípade, že telesá s elektrickým nábojom sú namiesto vo vákuu umiestnené v látkovom prostredí, alebo koľkokrát sa zväčší kapacita kondenzátora, ak sa umiestni medzi elektródy dielektrikum.

**Značka**: *ε<sub>r</sub>*


Kategória:Bezrozmerné veličiny
Kategória:Elektrina
Suvlaki

náhľad|Suvlaki

**Suvlaki** (gr. σουβλάκι) je obľúbené grécke jedlo, pozostávajúce z malých kúskov mäsa a niekedy aj zeleniny, grilovaných na špajdli. Podáva sa na špajdli, z ktorej sa priamo je, prípadne v sendviči pita spolu s obložením a omáčkami, alebo na tanieri ako príloha k pilafu. V Grécku sa suvlaki tradične robí z bravčového alebo jahňacieho, v poslednom období vo zvýšenej miere aj z kuracieho mäsa. V iných krajinách a pre turistov môže byť suvlaki pripravené z ďalších druhov mäsa, ako napríklad rybacieho. Suvlaki by sa malo poliať vínnou omáčkou.

Terminológia suvlaki a rôznych jeho variantov je mätúca a nestála. V závislosti od kontextu znamená výraz 'suvlaki' ľubovoľný z variantov. V mnohých regiónoch, najmä v Aténach a na juhu Grécka, sa sendvič gyros nazýva 'suvlaki'.

Slovo *suvlaki* je zdrobneninou slova *suvla* (špajdľa).

## Iné projekty

## Externé odkazy
*Souvlaki: Hamburger Grécka Stránka opisujúca rozličné typy suvlaki. Vysvetľuje rozdiely v terminológii pre turistov.

Kategória:Grécka kuchyňa
Kategória:Rýchle občerstvenie
Magnetický indukčný tok

**Magnetický indukčný tok** alebo **magnetický tok** je fyzikálna veličina, ktorá sa používa na opis elektromagnetickej indukcie. Vyjadruje súhrnný tok magnetickej indukcie prechádzajúci určitou plochou.

**Symbol veličiny:** *Φ*

**Základná jednotka:** weber, značka jednotky Wb 

**Rozmer jednotky:** Wb = m2·kg·s-2·A-1 v sústave SI, inak aj V·s alebo T·m2.

## Výpočet
* z definície

:Ak je plocha, ktorej magnetický tok sa počíta, rovinná,

::{\Phi} = B S \cos \alpha \,, 

:kde *B* je veľkosť magnetickej indukcie homogénneho magnetického poľa, *S* je plocha a *α* je uhol, ktorý 
zviera normálový vektor plochy s vektorom magnetickej indukcie.

::{\Phi} = \vec{B} \cdot \vec {S}

:Ak je plocha všeobecná a magnetické pole nehomogénne, potom

::{\Phi} = \oint_{\Sigma} \mathbf{B} \cdot \mathrm{d}\mathbf{S} \,.

:Pre valcovú cievku s N závitmi a prierezom S, ktorej os zviera s indukčnými čiarami homogénneho magnetického poľa uhol α, je magnetický indukčný tok daný vzťahom
::{\Phi} = N B S \cos \alpha \,, 

* magnetický tok v cievke v prostredí s konštantnou permeabilitou je priamo úmerný elektrickému prúdu prechádzajúcemu touto cievkou.

::{\Phi} = L I\,,

:kde *L* je indukčnosť cievky.

## Externé odkazy (po česky)
* Magnetický indukčný tok: http://lucy.troja.mff.cuni.cz/~tichy/elektross/elektrina/magnetismus/elmag_indukce/magn_ind_tok.html 
* Elektromagnetická indukcia: http://sweb.cz/radek.jandora/f16.htm 

Kategória:Fyzikálne veličiny
Tesla

**Tesla** (príp. **TESLA**) môže byť:
* Nikola Tesla, americký fyzik srbského pôvodu
* jednotka magnetickej indukcie, pozri tesla (jednotka)
* veľký podnik na výrobu výrobkov z oblasti elektriny a elektroniky v Česko-Slovensku, od roku 1980 rozdelený na 4 koncerny (všetky so slovom Tesla v názve), po roku 1990 súčasť názvu viacerých drobných podnikov v Česku a na Slovensku, pozri Tesla (podnik)
* automobilka v Spojených štátoch, pozri Tesla (automobilka)
* značka viacerých výrobkov vyššie uvedených podnikov
* americká hard rocková skupina, pozri Tesla (hudobná skupina)
* skratka Time Efficient Streaming Loss-tolerant Authentication (TESLA)
* skratka "Tera-electronvolt Energy Superconducting Linear Accelerator" (TESLA), projekt, ktorý je dnes zaradený pod projekt International Linear Collider (ILC)

## Pozri aj
* Tesla Pančevo, výrobca žiaroviek v Srbsku
* Tesla Studios, vývojár videohier v Srbsku
* Tesla Advanced Communications, sieť P2P
Vlajka Alžírska

thumb|Súčasná vlajka Alžírska

**Vlajka [[Alžírsko|Alžírska]]** – tvoria ju dva zvislé pruhy, zelený a biely, uprostred listu je umiestnený červený polmesiac a červená päťramenná hviezda, ktorá sa dvoma ľavými cípmi dotýka zeleného poľa.

Polmesiac aj hviezda sú symboly islamu; alžírsky polmesiac je uzavretejší, ako býva v iných moslimských krajinách – v Alžírsku to znamená šťastie. Zelená je farba islamu, biela symbolizuje čistotu, červená slobodu.

Vlajka sa prvýkrát objavila zrejme pri proti-francúzskych demonštráciách v roku 1928, od roku 1954 bola symbolom *národnej oslobodeneckej vojny*, od roku 1958 vlajkou dočasnej vlády, v roku 1962 sa stala vlajkou štátnou.

Námorná vlajka je identická s národnou, v ľavom hornom rohu sú však dve červené prekrížené kotvy.

## Galéria

Obrázok:Naval Ensign of Algeria.svg|Súčasná námorná vlajka Alžírska
Obrázok:Flag of Algeria (1958-1962).svg|Vlajka Alžírska (1958 – 1962)


## Iné projekty

Alžírsko
Kategória:Alžírsko
Elektrický indukčný tok

**Elektrický indukčný tok** alebo **elektrický tok** alebo **tok elektrickej intenzity** je fyzikálna veličina, vyjadrujúca tok intenzity elektrického poľa uzavrenou plochou (Gaussovou plochou).

**Značka**: *&Phi;<sub>E</sub>*

**Základná jednotka**: N.m2.C−1

**Výpočet**: \Phi _E = \oint {E.dS}, kde *E* je vektor elektrickej intenzity, *dS* je element plochy so smerom normály k ploche, *E.dS* je skalárny súčin, integrácia prebieha cez uzavrenú plochu *S*.

Ak sa znázorní elektrické pole siločiarami tak, že hustota čiar zodpovedá veľkosti elektrickej intenzity, tak tok intenzity vyjadruje počet siločiar prechádzajúcich uzavrenou plochou.

Ak nie je vo vnútri uzatvorenej plochy žiadne teleso s elektrickým nábojom, tak je tok elektrickej intenzity touto plochou nulový, teda vektor elektrickej intenzity, ktorý vojde do plochy, aj z nej vystúpi. Ak sa nachádza vnútri plochy elektrický náboj, tak tok elektrickej intentizy touto plochou je úmerný veľkosti elektrického náboja, čo vyjadruje Gaussov zákon elektrostatiky.

## Pozri aj
* Elektrina
* Tok

Kategória:Elektromagnetizmus
Kategória:Elektrické veličiny
Tortilla de patatas

**Tortilla de patatas** (v preklade zo španielčiny „zemiaková omeleta“) je obľúbené španielske jedlo, ktoré sa môže podávať teplé alebo studené. V Španielsku sa často podáva ako predjedlo. 

Hoci základnými a mnohokrát jedinými prísadami sú zemiaky a vajcia, môže sa *tortilla de patatas* podávať aj s inou zeleninou, ako napríklad cibuľa, zriedka sladká paprika, pažítka, cesnak, artičoky. Niekedy sa tiež podáva so šunkou alebo klobásou chorizo, vtedy sa nazýva *tortilla paisana*. V Španielsku sa toto jedlo niekedy označuje ako *tortilla española* (španielska omeleta), aby sa tak odlíšila od *tortilla francesa* (francúzska omeleta).

Španielska *tortilla de patatas* by sa nemala zamieňať s mexickou tortillou, čo je úplne iné jedlo z múky.

## Iné projekty

## Externé odkazy
* Recept na tortilla española

Kategória:Španielske jedlá
Kategória:Jedlá z vajec
Magnetická indukcia

**Magnetická indukcia** alebo **hustota [[Magnetický indukčný tok|magnetického toku]]** (značka **B**) je vektorová veličina, ktorá charakterizuje silové účinky magnetického poľa na pohybujúci sa náboj, alebo na vodič s prúdom v magnetickom poli. Jednotkou je tesla.

## Vodič s prúdom
Ak vložíme vodič s prúdom do magnetického poľa, tak naň bude pôsobiť sila, ktorej smer určíme pomocou Flemingovho pravidla ľavej ruky. Silové účinky na vodič s prúdom v magnetickom poli s indukciou **B** môžeme vyjadriť, ako priamu úmeru medzi **B**, prúdu prechádzajúceho daným vodičom a jeho dĺžkou nachádzajucou sa v magnetickom poli (tzv. **účinná dĺžka** vodiča). 

Výsledný vzťah teda vyzerá následovne:

 F_m = B \cdot I \cdot l \cdot \sin \alpha

Kde: 
*
*F<sub>m</sub> je sila pôsobiaca na vodič
*B je vektor magnetickej indukcie
*I je prúd pretekajúci vodičom 
*l je efektívna dĺžka vodiča
*α je úhol ktorý zviera vodič s vektorom indukcie* 

Ak z neho vyjadríme **B**:

B = \frac{F_m} {I \cdot l \cdot \sin \alpha}

Kategória:Magnetizmus
Permeabilita

**Permeabilita** môže byť:
* priepustnosť (materiálu, látky)
* fyzikálna veličina v magnetizme, pozri permeabilita (magnetizmus)
* v biológii: priepustnosť biologickej membrány pre rozpustené látky v dôsledku fyzikálnych, chemických a fyzicko-chemických vlastností tejto membrány, pozri permeabilita (biologická membrána)
* v geológii: skrátene permeabilita horniny (vlastnosť hornín dovoľujúca kvapalinám prietok horninovými pórmi)
* v pedológii: priepustnosť pôdy pre vodu alebo iné kvapaliny, pozri permeabilita (pôda)
Permeabilita vákua

**Permeabilita vákua** (\mu_0) je súčasť permeability, prírodná konštanta, ktorej hodnota je \mu_0 = 4\pi\cdot 10^{-7} \sim 1,26\cdot 10^{-6}\ Hm^{-1}

Kategória:Magnetizmus
Kategória:Fyzikálne konštanty
Relatívna permeabilita

**Relatívna permeabilita** alebo **pomerná permeabilita** je súčasť permeability, číslo udávajúce  koľkokrát je dané prostredie z magnetického hľadiska odlišné od vákua, teda podiel permeability nejakého materiálu a permeability vákua. Jej hodnota závisí aj od čistoty daného prostredia (materiálu).

Kategória:Bezrozmerné veličiny
Kategória:Magnetizmus
Česko-slovenská internetová liga

**Česko-slovenská internetová liga** je súťaž družstiev v bridži na internete, na serveri BBO. Zúčastniť sa jej môžu družstvá, v ktorých aspoň štyria hráči sú Česi alebo Slováci. Systém súťaže sa mení podľa počtu prihlásených družstiev. Jeden zápas sa hrá na 20 rozdaní, väčšinou na dva polčasy, po 10 rozdaní. Finále sa hrá na 40 rozdaní.

## Víťazi
*0. ročník 2004/2005 H20  (P. Blatný, M. Picha, P. Horák, L. Horák)
*1. ročník 2005 Lozorno  (E. Velecký, Jedlička, R. Vašíček, J. Tomčáni, M. Škunda, M. Velčko)
*2. ročník 2006/2007 DAHLIA  (Medlín, Fládr, Lančová, Staněk, Zouchová, Růžička)

## Externé odkazy
*Výsledky 0
*Výsledky I. 
*Výsledky II. 

Kategória:Bridžové súťaže
Kategória:Bridž na Slovensku
Bridge Base Online

**Bridge Base Online** (skr. BBO) je internetový bridžový server, na ktorom možno hrať bridž online. Na Slovensku a asi aj vo svete je to v súčasnosti najobľúbenejší bridžový server. Hrávajú na ňom bridžisti z celého sveta 24 hodín denne. Býva ich pripojených aj cez 10 000 súčasne. Na servri možno hrať priateľský bridž pri stolíku, organizovať zápasy družstiev, zúčastňovať sa neplatených i platených turnajov. Na BBO sa vysielajú tiež priame prenosy z najvýznamnejších svetových bridžových podujatí. 

Hrať na BBO možno buď priamo cez ľubovoľný www prehliadač alebo po nainštalovaní klienta.

## Externé odkazy
*Stránka BBO na ktorej možno stiahnuť klienta alebo hrať cez www prehliadač.
*slovenská stránka obsahujúca aj informácie o serveri BBO a jeho používaní 

Kategória:Bridž
Balistický koeficient

**Balistický koeficient** je číslo charakterizujúce balistické vlastnosti strely pri pohybe v atmosfére, okrem iného úbytok rýchlosti strely na dráhe. Toto číslo však nemôže súčasne zohľadňovať tvar strely v dvoch rovinách vzájomne na seba kolmých. Ale preto, že okrem iného je v ňom zakomponovaný pomer hmotnosti a priemeru strely, používa sa aj pre výpočet odchýlky spôsobenej vetrom.

Kategória:Aerodynamika
Kategória:Balistika
KS Pogradeci

**Klubi Sportiv Pogradeci** futbalový klub v Albánsku v meste Pogradec. Jeho domovský štadión je Stadiumi Gjorgji Kyçyku (10,000 miest).

Založený v roku 1932 pod názvom "Klubi Sportiv Dragoi Pogradec", účastník prvej ligy (Kategoria superiore) v roku 1936.

V súčasnosti (2006/07) hrá tím v v albánskej druhej divízii.

Kategória:Albánske futbalové kluby
Kategória:Futbalové kluby založené v 1932